cyanic-selkie/wikianc huggingface dataset:
Αίτηση διακοπής
Οι γραμμές διακοπών συνήθως προσδιορίζονται μέσω ενός ευρετηρίου της μορφής «IRQx» όπου x ένας αριθμός. Για παράδειγμα, στην οικογένεια PIC Intel 8259 υπάρχουν οκτώ είσοδοι διακοπών που συνήθως αναφέρονται ως IRQ0 ως IRQ7. Σε υπολογιστικά συστήματα x86 που χρησιμοποιούν δύο PIC οι συνδυασμένες ομάδες γραμμών αναφέρονται από IRQ0 ως IRQ15. Από τεχνική άποψη οι γραμμές αυτές ονομάζονται IR0 ως IR7 και οι προϋπάρχουσες γραμμές του διαύλου ISA ονομάζονται IRQ0 ως IRQ15.
Τα νεότερα συστήματα με επεξεργαστή x86 περιλαμβάνουν έναν ελεγκτή διακοπών APIC (Advanced Programmable Interrupt Controller) ο οποίος συμμορφώνεται με την Αρχιτεκτονική APIC της INTEL. Αυτοί οι ελεγκτές διακοπών APIC υποστηρίζουν μια προγραμματιζόμενη διεπαφή 255 πραγματικών γραμμών IRQ ανά ελεγκτή APIC, με ένα τυπικό σύστημα το οποίο υλοποιεί την υποστήριξη περίπου 24 και μόνο γραμμών υλικού.
Η κάθε συνδεδεμένη συσκευή θα πρέπει να έχει εκχωρημένη μια IRQ. Μολονότι είναι δυνατό να εκχωρηθεί η ίδια IRQ σε δύο συσκευές, υπάρχει περίπτωση να μην μπορούν να λειτουργούν και οι δύο ταυτόχρονα αν αυτό δεν υποστηρίζεται από το σύστημα ή/και δεν έχει ρυθμιστεί κατάλληλα.
Πρόσθετες πηγές
Κατηγορία:Αρχιτεκτονική υπολογιστή
Are You Morbid?
Are You Morbid? είναι ο τίτλος της συλλογής τραγουδιών του ελβετικού metal συγκροτήματος Celtic Frost, η οποία κυκλοφόρησε τον Ιούνιο του 2003 μέσω της δισκογραφικής εταιρίας "Delta Music UK".
Η συλλογή περιλαμβάνει κομμάτια αποκλειστικά από τα στούντιο άλμπουμ του συγκροτήματος, όπως και σχετιζόμενων σχημάτων όπως οι Hellhammer και Apollyon Sun, σε αντίθεση με το "Parched With Thirst Am I and Dying" το οποίο βασιζόταν σε πρώην ακυκλοφόρητες ηχογραφήσεις. Τα δύο πρώτα κομμάτια προέρχονται από το ντέμο "Satanic Rites" και το ΕΡ "Apocalyptic Raids" των Hellhammer, το τελευταίο κομμάτι της συλλογής από το άλμπουμ "Sub" των Apollyon Sun, ενώ τα υπόλοιπα τραγούδια είχαν κυκλοφορήσει στο παρελθόν στα άλμπουμ και τα ΕΡ του συγκροτήματος.
Μουσικοί των ηχογραφήσεων
Οι μουσικοί οι οποίοι συμμετείχαν στις ηχογραφήσεις του "Are You Morbid?" ήταν οι εξής:
Πηγές
Κατηγορία:Δισκογραφία των Celtic Frost Κατηγορία:Άλμπουμ του 2003
Λορέντσο Βενετσάνο
Βίος
Η δραστηριότητα του καλλιτέχνη επιβεβαιώνεται κατά την περίοδο 1356 έως 1372. Οι ιστορικοί τέχνης σταδιακά εγκατέλειψαν την άποψη ότι ο καλλιτέχνης πρέπει να ταυτιστεί με τον ζωγράφο που υπέγραφε ως «Lorenzo pentor di S Marina» το 1379.
Παλαιότερα πιστευόταν ότι ο καλλιτέχνης εκπαιδεύτηκε από τον Πάολο Βενετσάνο (Paolo Veneziano), αλλά δεν υπάρχουν στοιχεία που να υποστηρίζουν αυτήν την άποψη.
Φαίνεται ότι εργάστηκε εκτενώς έξω από την περιοχή της Βενετίας, πιθανώς επειδή δεν κατάφερε να πάρει παραγγελίες από την Ενετική Δημοκρατία.
Έργο
μικρογραφία|330x330εσ| Πολύπτυχο του Ευαγγελισμού Η έλλειψη βιογραφικών στοιχείων για τον καλλιτέχνη καθιστά δύσκολη την εκτίμηση σχετικά με την εξέλιξη και τις επιρροές του. Το παλαιότερο υπογεγραμμένο έργο του είναι εικόνα για Αγία Τράπεζα που αναφέρεται ως Annunciation Polyptych ή Lion Polyptych ζωγραφισμένο για τον υψηλό βωμό της εκκλησίας του Sant 'Antonio di Castello (σήμερα στην Πινακοθήκη της Ακαδημίας). Χρονολογείται το 1357. Μια επιγραφή στο πολύπτυχο ισχυρίζεται ότι ανατέθηκε από τον πατρίκιο Ντομένικο Λίον (Domenico Lion}. Το πολύ[πτυχο αναπαριστά τον Ευαγγελισμό με πορτρέτο του δωρητή Ντομένικο Λίον, τον Χριστό σε ευλογία και μορφές διαφόρων Αγίων. Η σκηνή του Ευαγγελισμού στο κεντρικό τμήμα και οι Προφήτες του ανώτερου τμήματος δηλώνουν αυξημένη σύγχρονη ευαισθησία, καθώς και δεκτικότητα σε νέες καλλιτεχνικές κατευθύνσεις που εκδηλώνονταν ήδη στο Πιεμόντε . Διάφορα χαρακτηριστικά του πολυπτύχου φαίνεται να δείχνουν την άμεση γνώση του Lorenzo για τα βενετσιάνικα και τα εμιλιανά (από την Εμίλια-Ρομάνια) πρότυπα. Αυτά περιλαμβάνουν εκφραστική ένταση των προσώπων, δυναμική διάρθρωση των κουρτινών και εγκατάλειψη του βυζαντινού τρόπου να αφήνουν τα σκούρα βασικά χρώματα να λάμπουν δια μέσου της ανθρώπινης σάρκας. Ο Λορέντσο προτιμούσε τη χρωματική ποιότητα με εκλεπτυσμένα χρώματα και λεπτές αποχρώσεις του τοπικού τόνου.
Ο Lorenzo είχε σημαντικό αντίκτυπο στη ζωγραφική στη Βενετία τις τελευταίες δεκαετίες του 14ου αιώνα. Καλλιτέχνες όπως ο Γκουλιέλμο Βενετσάνο (Guglielmo Veneziano), ο Τζοβάννι ντα Μπολόνια (Giovanni da Bologna), ο Καταρίνο Βενετσάνο (Catarino Veneziano), ο Στέφανο ντι Σαντ' Ανιέζε (Stefano di Sant'Agnese), και ο Γιακομπέλλο ντι Μπονόμο (Jacobello di Bonomo), σε πιο περιορισμένο βαθμό, επηρεάστηκαν από το ύφος του.
Εξωτερικοί σύνδεσμοι
Κατηγορία:Ιταλοί ζωγράφοι Κατηγορία:Βενετοί του 14ου αιώνα
Δημήτριος ο Θραξ
Ο Δημήτριος ήταν βασιλιάς των Οδρυσών της Θράκης.
Βίος
Βασίλεψε τον 1ο αιώνα μ.Χ. Είναι άγνωστα η διάρκεια και ο ακριβής χρόνος της βασιλείας του, είναι γνωστός μόνο από τα νομίσματα που έκοψε. Τα νομίσματα αυτά στην μία όψη φέρουν παράσταση ιππέα που κρατά δόρυ και στην άλλη όψη σταυρό με την επιγραφή ΔΗΜΗΤ.
Πηγές
Κατηγορία:Βασιλείς των Οδρυσών
Κατάλογος αστεροειδών/301-400
...προηγούμενος < Κατάλογος αστεροειδών/301-400 > επόμενος...
Δήμος Περιστερίου
Παραπομπές
μικρογραφία|Δήμος Περιστερίου Κατηγορία:Δήμοι της Περιφέρειας Αττικής Κατηγορία:Περιστέρι Αττικής
Χάρτης
<mapframe latitude="38.017669" longitude="23.675194" zoom="13" width="1000" height="350" align="center" />
Βόρεια Πολική Λεκάνη
Χαρακτηριστικά
μικρογραφία|380x380εσ|Ψευδώς χρωματισμένη εικόνα του HiRISE από μια πλευρά του Βόρειου χάσματος, ένα φαράγγι στο πολικό κάλυμμα πάγου. Τα μπεζ είναι στρώματα επιφανειακής σκόνης, τα γκρι και μπλε είναι στρώματα από πάγους νερού και διοξειδίου του άνθρακα. Οι τακτικές γεωμετρικές ρωγμές είναι ενδεικτικές υψηλότερων συγκεντρώσεων υδάτινου πάγου. Το κύριο χαρακτηριστικό της Βόρειας Πολικής Λεκάνης είναι μια μεγάλη σχισμή ή φαράγγι στο πολικό κάλυμμα πάγου που ονομάζεται Βόρειο Χάσμα. Έχει πλάτος έως και 100 χλμ. και απόκρημνες πλαγιές ύψους έως και 2 χλμ. Συγκριτικά, το Γκραντ Κάνιον έχει βάθος 1,6 χλμ. σε ορισμένες περιοχές, μήκος 446 χλμ. και πλάτος μόνο 24 χλμ.
Η Βόρεια Πολική Λεκάνη συναντά τη Βαστίτας Μπορεάλις στα δυτικά του Βόρειου Χάσματος σε ένα ακανόνιστο κρημνό που ονομάζεται Ρούπες Τενούις και φτάνει σε ύψος το 1 χλμ. Σε άλλα μέρη, η οριογραμμή είναι ένα σύνολο από οροπέδια και κοιλάδες.
Η Βόρεια Πολική Λεκάνη περιβάλλεται από μεγάλες εκτάσεις με αμμόλοφους που εκτείνονται από 75°Β έως 85°Β. Αυτά τα πεδία ονομάζονται Αμμόλοφοι της Ολυμπίας, Αμμόλοφοι του Άβαλος, Αμμόλοφοι του Σίτον, και Υπερβόρειοι Αμμόλοφοι. Οι Αμμόλοφοι της Ολυμπίας είναι η μεγαλύτερη περιοχή που καλύπτει από το 100°Α έως 240°Α. Οι Αμμόλοφοι του Άβαλος καλύπτουν από 261°Α έως 280°Α και οι Υπερβόρειοι Αμμόλοφοι εκτείνονται από 311°Α έως 341°Α.
Κάλυμμα πάγου
μικρογραφία|Ψευδώς χρωματισμένη εικόνα του HiRISE από στρώματα υδάτινου πάγου στο Ολυμπία Ρούπες, όπου οι επιστήμονες πιστεύουν ότι διατηρούνται οι κλιματικές συνθήκες του Άρη που χρονολογούνται εκατομμυρίων χρόνων. Απεικονίζεται πλάτος: 1,3 χλμ. Στην Βόρεια Πολική Λεκάνη βρίσκεται το μόνιμο πολικό παγοκάλυμμα το οποίο αποτελείται κυρίως από υδάτινο πάγο (με επίχρισμα ξηρού πάγου από διοξείδιο του άνθρακα πάχους 1 μέτρου κατά τη διάρκεια του χειμώνα). Έχει όγκο 1,2 εκατομμύρια κυβικά χιλιόμετρα και καλύπτει μια έκταση ισοδύναμη με 1,5 φορά το μέγεθος του Τέξας. Έχει ακτίνα 600 χλμ. Το μέγιστο βάθος του καλύμματος είναι 3 χλμ.
Οι σπειροειδείς τάφροι στο κάλυμμα πάγου σχηματίζονται από καταβατικούς ανέμους που παρασύρουν τον επιφανειακό πάγο που προέκυψε από διάβρωση των πλευρών της τάφρου που βλέπουν προς τον ισημερινό, και μάλλον υποβοηθήθηκε από την επίδραση του ήλιου (εξάχνωση), και ο οποίος στη συνέχεια εναποτέθηκε εκ νέου στις ψυχρότερες πλαγιές που βλέπουν προς τους πόλους. Οι τάφροι είναι σχεδόν κάθετοι προς την κατεύθυνση του ανέμου, που μετατοπίζεται υπό την επίδραση της δύναμης Κοριόλις με αποτέλεσμα το σπειροειδές σχήμα. Οι τάφροι σταδιακά μεταναστεύουν προς τους πόλους με την πάροδο του χρόνου, οι κεντρικές έχουν μετακινηθεί κατά 65 χλμ. σε 2 εκατομμύρια χρόνια. Το Βόρειο Χάσμα είναι χαρακτηριστικό της επιφάνειας που μοιάζει με φαράγγι, είναι μεγαλύτερο από τις τάφρους και προσανατολισμένο παράλληλα προς την κατεύθυνση του ανέμου.
Η επιφανειακή σύσταση του βόρειου παγοκαλύμματος στα μέσα της άνοιξης (κατόπιν της χειμερινής συσσώρευσης του εποχιακού ξηρού πάγου) έχει μελετηθεί από τροχιά. Οι εξωτερικές παρυφές των πάγων έχουν προσμείξεις σκόνης (0,15% κατά βάρος) και αποτελούνται κύρια από υδάτινο πάγο. Με κατεύθυνση προς τον πόλο, η περιεκτικότητα της επιφάνειας σε πάγο νερού μειώνεται και αντικαθίσταται από ξηρό πάγο. Επίσης, η καθαρότητα του πάγου αυξάνεται. Στον πόλο, ο επιφανειακός εποχιακός πάγος αποτελείται από ουσιαστικά καθαρό ξηρό πάγο με ελάχιστες προσμείξεις σκόνης και 30 μέρη στό εκατομμύριο νερό σε μορφή πάγου.
Το Φοίνιξ λάντερ, που εκτοξεύτηκε το 2007, έφτασε στον Άρη το Μάιο 2008 και προσεδαφίστηκε με επιτυχία στο Βαστίτας Μπορεάλις την 25 Μαΐου 2008. Το βόρειο πολικό κάλυμμα του Άρη έχει προταθεί για χώρος προσεδάφισης μίας επανδρωμένης αποστολής στον Άρη από τους Τζέφρυ Α. Λάντις και Τσάρλς Σ. Κόκελλ.
Χιονοστιβάδες
εναλλ.=|αριστερά|μικρογραφία|Ψευδώς χρωματισμένη προβολή μίας Αρειανής [[Χιονοστιβάδα|χιονοστιβάδας.]] Τον Φεβρουάριο 2008 το HiRISE εντόπισε τέσσερις χιονοστιβάδες σε εξέλιξη σε γκρεμό 700 μέτρων. Το σύννεφο από λεπτά υλικά έχει μήκος 180 μέτρα και εκτείνεται κατά 190 μέτρα από την βάση του γκρεμού. Τα ερυθρά στρώματα είναι πετρώματα πλούσια σε υδατικό πάγο ενώ τα λευκά στρώματα είναι εποχιακός παγετός από διοξείδιο του άνθρακα. Η κατολίσθηση πιστεύεται ότι ξεκίνησε από το ανώτερο κόκκινο στρώμα. Έχουν προγραμματιστεί ακόλουθες παρατηρήσεις για μελέτη της φύσης των ολισθούμενων υλικών και συντριμμάτων.
Επανεμφανιζόμενο δακτυλιοειδές σύννεφο
δεξιά|μικρογραφία|Το τεράστιο πολική σύννεφο στον Άρη όπως φαίνεται από το Hubble. Ένα μεγάλο σύννεφο σε σχήμα ντόνατ εμφανίζεται στη Βόρεια πολική περιοχή του Άρη περίπου τoν ίδιo καιρό κάθε Αρειανό έτος και περίπου στο ίδιο μέγεθος. Σχηματίζεται το πρωί και διαλύεται έως το Αρειανό απόγευμα. Η εξωτερική διάμετρος του νεφελώματος είναι κατά προσέγγιση 1600 χλμ. και η εσωτερική τρύπα ή οφθαλμός έχει διάμετρο 320 χλμ.. Το σύννεφο πιστεύεται ότι αποτελείται από υδάτινο πάγο και άρα είναι λευκό, αντίθετα προς τις πιο κοινές αμμοθύελες.
Μοιάζει με κυκλωνική θύελλα, σαν τυφώνας, αλλά δεν περιστρέφεται. Το σύννεφο εμφανίζεται κατά τη βόρεια θερινή περίοδο και σε μεγάλο υψόμετρο. Πιστεύεται ότι οφείλεται σε μοναδικές κλιματικές συνθήκες του βόρειου πόλου. Κυκλωνικές θύελλες εντοπίστηκαν πρώτα από το τροχιακό πρόγραμμα χαρτογράφησης του Βίκινγκ, αλλά το βόρειο δακτυλιοειδές σύννεφο είναι σχεδόν τρεις φορές μεγαλύτερο. Έχει ανιχνευθεί επίσης από διάφορους αισθητήρες και τηλεσκόπια με συμπεριλαμβανόμενα το Χάμπλ και το Μάρς Γκλόμπαλ Σερβέιορ.
Όταν το είδαν από το Διαστημικό Τηλεσκόπιο Χαμπλ το 1999 θεωρήθηκε ότι είναι κυκλωνική καταιγίδα. Η διάμετρος μετρήθηκε σχεδόν ίση με 1750 χλμ., και έχει οφθαλμό διαμέτρου 320 χλμ.
Αναφορές
<references group="" responsive="0"> Κατηγορία:Χαρακτηριστικά της επιφάνειας του Άρη
Δήμος Νέας Ιωνίας
Με την ονομασία Δήμος Νέας Ιωνίας μπορεί να αναφέρονται:
Κατηγορία:Αποσαφηνίσεις ελληνικών τοπωνυμίων
Κάουθα
Στην ετρουσκική μυθολογία, η Κάουθα ή Καθ ήταν θά του ήλιου και κόρη του ίδιου του ήλιου. Ήταν θεότητα της αυγής και η αρχή των πάντων. Συμβόλιζε την ανατολή μέσα απ' τον ωκεανό και συχνά απεικονιζόταν παρομοίως.
Εξωτερικοί σύνδεσμοι
Κατηγορία:Ετρουσκική μυθολογία
Πρωτάθλημα Ελλάδας σόφτμπολ ανδρών
Το Πανελλήνιο πρωτάθλημα σόφτμπολ ανδρών είναι η ανώτερη διοργάνωση στην Ελλάδα για το άθλημα του σόφτμπολ στην κατηγορία αδρών. Η πρώτη διοργάνωση έγινε το 2014 με νικητή τον Ήφαιστο Πάτρας που νίκησε στον τελικό τον Κένταυρο Βριλησσίων με 17-5.
Παραπομπές
Σοφτμπολ ανδρων Πρωταθλημα ανδρων
Λίμνη Τσιβλού
μικρογραφία|Μονοήμερη στη Λίμνη Τσιβλού! Η Λίμνη Τσιβλού βρίσκεται στον Δήμο Αιγιαλείας του Νομού Αχαΐας, σε υψόμετρο 700 μέτρων περίπου, στις πλαγιές του Χελμού. Δημιουργήθηκε στις 24 Μαρτίου του 1913, όταν από μια μεγάλη κατολίσθηση που προκλήθηκε στην περιοχή φράχτηκε η κοίτη του ποταμού Κράθη. Η λίμνη έχει επιφάνεια περίπου 8,3 στρέμματα και βάθος περίπου 80 μέτρα. Γύρω και κοντά στη λίμνη μπορεί κανείς να κάνει πεζοπορία, όπου το πράσινο και η θέα θα τον αποζημιώσει. Κοντά στη λίμνη υπάρχουν τα χωριά Περιστέρα, Αγία Βαρβάρα, και Ζαρούχλα. Το όνομα της λίμνης προέρχεται από το χωριό Τσιβλός το οποίο καταπόντισε μερικώς μετά την κατολίσθηση. Η τοπική παράδοση την ονομάζει και Μαυρολίμνη για το κακό που προξένησε.
Σήμερα η λίμνη Τσιβλού είναι ένας σημαντικότατος υγροβιότοπος που φιλοξενεί πολλά είδη χλωρίδας και πανίδας. Αποτελεί επίσης δημοφιλή προορισμό αναψυχής και περιπάτου.
Φωτοθήκη
Ακολουθούν κάποιες φωτογραφίες της λίμνης.
Εξωτερικοί σύνδεσμοι
Τ Λ Λ Κατηγορία:Επαρχία Καλαβρύτων
Άντριου Φόι
Ο Άντριου Φόι (Andrew Alturo Fahie, 1970-) είναι πολιτικός, ο οποίος υπηρέτησε ως πρωθυπουργός των Βρετανικών Παρθένων Νήσων από το 2019 έως το 2022. Ήταν επίσης πρόεδρος του Κόμματος των Παρθένων Νήσων στις Βρετανικές Παρθένες Νήσους από το 2016 έως το 2022. Από το 1999 εκλέγεται βουλευτής της πρώτης περιφέρειας. Ορίστηκε ως πρόεδρος του Κόμματος των Παρθένων Νήσων στις 30 Νοεμβρίου 2016, μετά τη νίκη του σε κούρσα ηγεσίας με τον Τζούλιαν Φρέιζερ, ήδη αρχηγό του κόμματος εκείνη την περίοδο. Στις 6 Φεβρουαρίου 2017 διορίστηκε επίσημα ως ηγέτης της αντιπολίτευσης.
Συχνά αναφέρεται με το ψευδώνυμό του, ο Brown Bomber (Καφετής Βομβιστής).
Πρώτα χρόνια και εκπαίδευση
Ο Φόι γεννήθηκε στις 7 Αυγούστου 1970, γιος του Έρνεστ Αλτούρο Φόι και της Άιρις Ντορίν Ρόμνεϊ.
Μετά την αποφοίτησή του από το γυμνάσιο των Βρετανικών Παρθένων Νήσων το 1986 παρακολούθησε το Πανεπιστήμιο των Παρθένων Νήσων στον Άγιο Θωμά και έπειτα πήρε πτυχίο στην εκπαίδευση από το Πανεπιστήμιο A & M της Φλόριντα, από όπου αποφοίτησε το 1991.
Στη συνέχεια δίδαξε αρχικά ως καθηγητής μαθηματικών στο Σχολείο Δευτεροβάθμιας Εκπαίδευσης Έλμορ Στάουτ (Elmore Stoutt High School). Είναι παντρεμένος με τη Σίλα Φόι, το γένος Herbert-Forbes. Μαζί είχαν τρία παιδιά, ένα από τα οποία πέθανε σε βρεφική ηλικία.
Πολιτική σταδιοδρομία
Ο Φόι εκλέχτηκε για πρώτη φορά ως βουλευτής στην 1η εκλογική περιφέρεια το 1999 σε ηλικία 28 ετών και από εκείνη την εποχή εκλέγεται συνεχώς στην έδρα του. Έχει προηγουμένως υπηρετήσει ως υπουργός Παιδείας και Πολιτισμού από το 2007 έως το 2011 και ως υπουργός Υγείας, Εκπαίδευσης και Πρόνοιας από το 2000 έως το 2003. Από το 1999 κυριάρχησε στην ψηφοφορία στην 1η περιφέρεια - το μικρότερο όριο νίκης του ήταν το 27,6% των ψήφων (2015).
Αρχηγός της Αντιπολίτευσης
Στις γενικές εκλογές του 2015, μόνο δύο μέλη του Κόμματος των Παρθένων Νήσων κέρδισαν τις έδρες τους - ο Τζούλιαν Φρέιζερ και ο Φόι.Στη συνέχεια, αμφότεροι διαφώνησαν για το ποιος θα έπρεπε να γίνει αρχηγός της αντιπολίτευσης, καθώς ο Φρέιζερ πίστευε ότι θα έπρεπε να αναλάβει την ηγεσία του αρχηγού του κόμματος μετά την ήττα των γενικών εκλογών. Ο Φόι διαφώνησε, καθώς πίστευε ότι η πλειονότητα των μελών του κόμματος θα του επέτρεπε να αναλάβει εκείνος την αρχηγία μετά την καταστροφική εκλογική νίκη του κόμματος. Καθώς το Σύνταγμα απαιτούσε από τον ηγέτη της Αντιπολίτευσης να στηρίξει την υποστήριξη της "πλειοψηφίας" των μελών της αντιπολίτευσης και τα δύο μόνο μέλη της αντιπολίτευσης διαφώνησαν, υπήρχε αδιέξοδο. Ο κυβερνήτης Τζον Ντάνκαν έδωσε στους δύο άνδρες έναν μήνα για να επιλύσουν τις διαφορές τους, αλλά δεν ήταν σε θέση να το πράξουν και τελικά ο κυβερνήτης όρισε τον Φρέιζερ ως επίσημο ηγέτη της αντιπολίτευσης. Ο Φόι απομάκρυνε αργότερα τον Φρέιζερ από την ηγεσία του κόμματος και διορίστηκε ο ίδιος ως ηγέτης της αντιπολίτευσης.
Στις 22 Δεκεμβρίου 2018, μετά τη διάσπαση του κυβερνώντος κόμματος, μία φατρία με επικεφαλής τον Ρόνι Σκέλτον, έγινε το μεγαλύτερο κόμμα της αντιπολίτευσης και ο Σκέλτον διαδέχθηκε τον Φόι ως αρχηγός της αντιπολίτευσης.
Πρωθυπουργία
Ο Φόι οδήγησε το κόμμα του στη νίκη στις γενικές εκλογές του 2019 και ορκίστηκε ως πρωθυπουργός στις 26 Φεβρουαρίου 2019.
Απομακρύνθηκε από την πρωθυπουργία στις 5 Μαΐου 2022 έπειτα από την έγκριση από τη Συνέλευση μιας πρότασης μομφής εναντίον της κυβέρνησής του.
Πυροβολισμός
Το 2007 ο Φόι τραυματίστηκε από πυροβολισμό ενόπλων στο αριστερό του πόδι κατά τη διάρκεια ληστείας σε τράπεζα. Ο τραυματισμός του περιγράφηκε ως ελαφύς. Ο Φόι αργότερα προσπάθησε να μηνύσει την τράπεζα για τους τραυματισμούς που έλαβε. Έχασε τη δίκη και η υπόθεση διευθετήθηκε πριν εκδικαστεί η έφεση.
Αμφισβήτηση
Το 2003 η Offshore Alert ανέφερε ότι ο Φόι τέθηκε υπό έρευνα σε σχέση με ισχυρισμούς περί νομιμοποίησης εσόδων από παράνομες δραστηριότητες. Ο πολιτικός ποτέ δεν αμφισβήτησε ότι διεξήχθη μια τέτοια έρευνα, αλλά ανέκαθεν ισχυρίστηκε ότι δεν είχε ληφθεί καμία ενέργεια εναντίον του ως αποτέλεσμα της έρευνας. Αναφέρθηκε στις καταγγελίες χαρακτηρίζοντάς τες "ξεπερασμένες, μη αποδεδειγμένες και αβάσιμες".
Στις 28 Απριλίου 2022 ο Φόι συνελήφθη στο Μαϊάμι των ΗΠΑ και κατηγορήθηκε για ξέπλυμα χρήματος, συνωμοσία για την εισαγωγλη 5 κιλών κοκαΐνης και επειδή σχεδίαζε να συνεργαστεί με το καρτέλ της Σιναλόα στο Μεξικό.
Παραπομπές
Κατηγορία:Πρωθυπουργοί των Βρετανικών Παρθένων Νήσων
2286 Φεσένκοφ
Ο Φεσένκοφ (Fesenkov) είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστροφυσικού Βασίλι Φεσένκοφ (Василий Григорьевич Фесенков, 1889-1972), εκ των θεμελιωτών της μελέτης της αστροφυσικής στη χώρα του.
Φυσικά χαρακτηριστικά
Τα φυσικά χαρακτηριστικά του Φεσένκοφ είναι άγνωστα.
Εξωτερικοί σύνδεσμοι
Φεσενκοφ
Αικατερίνη Φωτιάδου-Καλλιδοπούλου
Η Αικατερίνη Φωτιάδου-Καλλιδοπούλου (1899 -3 Νοεμβρίου 1986) υπήρξε ιδρύτρια του Λυκείου Ελληνίδων Θεσσαλονίκης, καθώς και του σώματος αδελφών νοσοκόμων «Κυανούς Σταυρός». Γεννήθηκε στη Σμύρνη και πέθανε στη Θεσσαλονίκη. Παντρεύτηκε τον Θεσσαλονικέα Στρατηγό Περικλή Καλλιδόπουλο το 1919, όταν αυτός πήγε στην Σμύρνη και ανέλαβε την Στρατιωτική Διοίκηση της Σμύρνης. Είναι κόρη του Σμυρναίου ποιητή Αλέκου Φωτιάδη και αδελφή του ιστορικού συγγραφέα Δημήτρη Φωτιάδη. Όταν ο άνδρας της ανέλαβε Υπουργός Γενικός Διοικητής Μακεδονίας, η Αικατερίνη ανέλαβε την αντιπροεδρία του Π.Ι.Κ.Π.Α., όπου πρόεδρος τότε ήταν ο εκάστοτε μητροπολίτης. Επί των ημερών της κτίστηκαν οι παιδικές εξοχές της Αγίας Τριάδος του Π.Ι.Κ.Π.Α.
Μέσα στα πλαίσια του Λυκείου Ελληνίδων, ίδρυσε στον πόλεμο 1940-41 το σώμα αδελφών νοσοκόμων Κυανούς Σταυρός, μαζί με τον καθηγητή Αναστάσιο Μυσιρλόγλου και τον ιατρό Ηλία Κυριάδη.
Κατά την ναζιστική κατοχή συμμετείχε στην Εθνική Αντίσταση και μαζί με τον γιο της Αλέξανδρο και τον άνδρα της στρατηγό είχαν ασύρματο στο σπίτι τους και ήταν οι σύνδεσμοι μεταξύ πόλεως και ανταρτών, στους οποίους συνέλεγαν και προωθούσαν τους καταδιωκόμενους τότε Ισραηλίτες και άλλους, που καταδιώκονταν από τα ναζιστικά στρατεύματα κατοχής.
Πέθανε σε ηλικία 87 ετών τον Νοέμβριο του 1986 και κηδεύτηκε από τον ιερό ναό της Αγίας Σοφίας στις 4 Νοεμβρίου 1986.
Αναφορές
Κατηγορία:Έλληνες αντιστασιακοί
Κοθήλας
Ο Κοθήλας ήταν βασιλιάς των Οδρυσών της Θράκης.
Βιογραφία
Είναι άγνωστη η βασιλεία του και η διάρκειά της, είναι γνωστός μόνο από ένα γεγονός με τον βασιλιά της Μακεδονίας Φίλιππο. Στην διάρκεια της βασιλείας του εισέβαλε στην Θράκη ο Φίλιππος καταλαμβάνοντας πολλά εδάφη. Ο Κοθήλας επισκέφτηκε τον Φίλιππο στο στρατόπεδο του και του πρόσφερε δώρα και την κόρη του Μήδα για γυναίκα του. Ο Φίλιππος την νυμφεύτηκε, την πήγε στην Ολυμπιάδα και σταμάτησε την εκστρατεία εναντίον του.
Πηγές
Κοθηλας
Πολύκαρπος Ξάνθης και Περιθεωρίου
Ο Πολύκαρπος Ψωμιάδης (11 Ιανουαρίου 1864 - 1935) ήταν Έλληνας μητροπολίτης Ξάνθης και Περιθεωρίου.
Βιογραφία
Γεννήθηκε στην Ορντού το 1864. Σπούδασε στη Θεολογική Σχολή της Χάλκης, από όπου αποφοίτησε το 1882. Στις 8 Σεπτεμβρίου 1888 χειροτονήθηκε διάκονος και τον Αύγουστο του 1892 πρεσβύτερος από τον Οικουμενικό Πατριάρχη Νεόφυτο Η΄. Το 1899 χειροτονήθηκε επίσκοπος Κολωνίας. Το 1911 προήχθη σε Μητροπολίτη Νεοκαισαρείας και Κοτυώρων. Το 1922, μετά την Μικρασιατική καταστροφή ορίστηκε Μητροπολίτης Ξάνθης και Περιθεωρίου, από όπου παραιτήθηκε λόγω γήρατος τον Αύγουστο του 1935. Πέθανε λίγο μετά την παραίτησή του. Έχει συντάξει αρκετές μελέτες, οι περισσότερες από τις οποίες δημοσιεύτηκαν στην Εκκλησιαστική Αλήθεια.
Κατηγορία:Μητροπολίτες Ξάνθης και Περιθεωρίου Κατηγορία:Μητροπολίτες Νεοκαισαρείας
Αμαρτωλές καλόγριες
Το Αμαρτωλές καλόγριες (πρωτότυπος τίτλος: Entre tinieblas) είναι ισπανική ταινία μαύρης κωμωδίας του 1983 σε σκηνοθεσία και σενάριο του Πέδρο Αλμοδόβαρ.
Πλοκή
Η ιστορία αναφέρεται σε μία τραγουδίστρια καμπαρέ που βρίσκει καταφύγιο σε ένα μοναστήρι με εκκεντρικές μοναχές. Η ταινία είναι μια εξερεύνηση της αναχρονιστικής κατάστασης της θεσμοθετημένης θρησκείας στη σύγχρονη ισπανική κοινωνία.
Παραπομπές
Κατηγορία:Ισπανικές ταινίες Κατηγορία:Ισπανόφωνες ταινίες Κατηγορία:Ταινίες σε σκηνοθεσία Πέδρο Αλμοδόβαρ Κατηγορία:Ταινίες σε σενάριο Πέδρο Αλμοδόβαρ Κατηγορία:Ταινίες του 1983 Κατηγορία:Ταινίες γυρισμένες στη Μαδρίτη
Νομός Κοζάνης
Ο Νομός Κοζάνης ήταν ένας από τους 51 νομούς της Ελλάδος, ενώ από το 2011 αποτελεί μία από τις 74 περιφερειακές ενότητες της χώρας, Βρίσκεται στο γεωγραφικό διαμέρισμα της Μακεδονίας και υπάγεται διοικητικά στην Περιφέρεια Δυτικής Μακεδονίας. Είχε πληθυσμό 150.196 κατοίκων, κατά την απογραφή του 2011. Ο Νομός βρίσκεται, στο σταυροδρόμι, μεταξύ της Κεντρικής Μακεδονίας, της Ηπείρου και της Θεσσαλίας, και είναι ο μεγαλύτερος τόσο έκταση, όσο και σε πληθυσμό στην Δυτική Μακεδονία.
Σημαντικότερες πόλεις και χωριά
Οι σημαντικότερες πόλεις και κωμοπόλεις στην Περιφερειακή Ενότητα Κοζάνης είναι:
Οικονομία
Χαρακτηρίζεται από υψηλά επίπεδα εκβιομηχάνισης καθώς λειτουργούν στον νομό εργοστάσια παραγωγής ηλεκτρικής ενέργειας της ΔΕΗ με καύσιμο το λιγνίτη. Αυτό βοήθησε οικονομικά την ανάπτυξη του νομού καθώς κύρια ασχολία των κατοίκων πριν την εγκατάσταση των εργοστασίων ήταν η γεωργία. Ο κρόκος Κοζάνης είναι ένα από τα αγροτικά προϊόντα του νομού.
Πληθυσμιακή εξέλιξη
Ακολουθεί πινακας με την πληθυσμιακή εξέλιξη του νομού Κοζάνης.
Πολιτική ιστορία
Διοικητικά ο Νομός Κοζάνης χωριζόταν μέχρι το 1997 σε τρείς επαρχίες:
Μέχρι το 1964 ανήκε και στον Νομό και η τέως επαρχία Γρεβενών με πρωτεύουσα τα Γρεβενά, η οποία με αναγκαστικό νόμο μετατράπηκε σε Νομό ο οποίος συστάθηκε στις 30 Οκτωβρίου 1964 με το υπ' αριθμ. 4398 Νομοθετικό Διάταγμα "Περί Ιδρύσεως Νομών Πειραιώς και Γρεβενών και άλλων τινών διατάξεων", έπειτα από την απόσπαση της επαρχίας των Γρεβενών από το Νομό Κοζάνης, καθώς και του Δήμου Δεσκάτης και των Κοινοτήτων Δασοχωρίου και Παρασκευής από το Νομό Λάρισας.
thumb|Η διοικητική διαίρεση του νομού Κοζάνης.
Σύμφωνα με το Σχέδιο Καποδίστριας, το οποίο ίσχυσε από το το 1999 μέχρι το 2010, ο Νομός Κοζάνης απαρτιζόταν από 16 δήμους και 3 κοινότητες και υπαγόταν διοικητικά στην Περιφέρεια Δυτικής Μακεδονίας.
Περιφερειακή Ενότητα Κοζάνης
Ο Νομός Κοζάνης, από το 2011 και με την εφαρμογή του «Προγράμματος Καλλικράτης», αποτελεί την Περιφερειακή Ενότητα Κοζάνης της Περιφέρειας Δυτικής Μακεδονίας, με μόνιμο πληθυσμό 170.196 κατοίκους, σύμφωνα με την Απογραφή του 2011. Με την συνένωση και συγχώνευση των Δήμων από 16 σε 4, οι νέοι δήμοι που προέκυψαν είναι οι:
Εξωτερικοί σύνδεσμοι
thumb|left|Η [[Γέφυρα λίμνης Πολυφύτου στο νομό Κοζάνης, όπως φαίνεται από το χωριό Νεράιδα. Στο βάθος βρίσκεται η κωμόπολη των Σερβίων.]]
Ελισάβετ της Βυρτεμβέργης (1412-1476)
Η Ελισάβετ, γερμ.: Elisabet von Württemberg (μετά το 1412 - μετά τις 29 Απριλίου 1476) από τον Οίκο της Βυρτεμβέργης ήταν κόρη τού κόμη της Βυρτεμβέργης και με τον γάμο της έγινε κόμισσα του Βέρντενμπεργκ.
Βιογραφία
Ήταν η μόνη κόρη του Έμπερχαρντ Γ΄ κόμη της Βυρτεμβέργης και της Eλισάβετ των Βίττελσμπαχ, κόρης του Λουδοβίκου Δ΄ της Γερμανίας.
Αρχικά είχε μνηστευτεί με τον Aλβέρτο Γ΄ των Βίττελσμπαχ δούκα της Βαυαρίας στις 15 Ιανουαρίου 1528. Ωστόσο, μετά τον μυστικό γάμο του με την υπηρέτρια Αγνή Μπέρναουερ, αργότερα παντρεύτηκε τον Ιωάννη Δ΄ κόμη του Βέρντενμπεργκ στην Αυλή του Λουδοβίκου Α΄ κόμη της Βυρτεμβέργης-Ούραχ.
Οικογένεια
Παντρεύτηκε τον Ιωάννη Δ΄ κόμη του Βέρντενμπεργκ και είχε τέκνο:
Παραπομπές σε πηγές
Κατηγορία:Οίκος της Βυρτεμβέργης
Σπύρος Παπαλουκάς
Βιογραφία
Το 1921 επέστρεψε στην Ελλάδα και ακολούθησε τον Ελληνικό Στρατό στη Μικρά Ασία ως επίσημος εικονογράφος της εκστρατείας. Τα έργα του από αυτήν την περίοδο χάθηκαν στην καταστροφή της Σμύρνης το 1922. Επιστρέφοντας από τη Μικρά Ασία, εγκαταστάθηκε στην Αίγινα.
Το 1927, κέρδισε τον πανελλήνιο διαγωνισμό για την εικονογράφηση του μητροπολιτικού ναού της Ευαγγελίστριας της Άμφισσας με ομόφωνη απόφαση της κριτικής επιτροπής που την αποτελούσαν ο Αναστάσιος Ορλάνδος, ο Δημήτρης Πικιώνης, ο Αριστοτέλης Ζάχος και ο Κωνσταντίνος Παρθένης. Το 1932, ο ζωγράφος ολοκλήρωσε την εικονογράφηση του ναού παραδίδοντας στην Άμφισσα ένα μοναδικής αξίας καλλιτεχνικό έργο. Κατά τη δεκαετία 1930–1940 εξέθεσε έργα του μαζί με άλλους ζωγράφους της Ομάδας «Τέχνη». Σχεδίασε επίσης σκηνικά και κουστούμια για το Εθνικό Θέατρο, και ζωγράφισε τοιχογραφίες στις προσόψεις ιδιωτικών οικιών και δημοσίων κτιρίων.
Το 1940 διορίσθηκε σύμβουλος του Δήμου Αθηναίων σε θέματα πολεοδομίας και χωροταξίας, καθώς και διευθυντής της Δημοτικής Πινακοθήκης της πόλης. Από το 1945 έως το 1951 δίδαξε μαθήματα σχεδίου στην Αρχιτεκτονική Σχολή του Εθνικού Μετσοβίου Πολυτεχνείου και το1956 εκλέχθηκε Καθηγητής της Ανώτατης Σχολής Καλών Τεχνών (ΑΣΚΤ).
Πέθανε στην Αθήνα το 1957, όντας αναγνωρισμένος ανάμεσα στους κορυφαίους νεοέλληνες ζωγράφους. Μετά τον θάνατό του, η Εθνική Πινακοθήκη της Ελλάδας τον τίμησε με έκθεση των έργων του το 1976. Παρομοίως τον τίμησε και το Πνευματικό Κέντρο του Δήμου Αθηναίων το 1982. Τον Νοέμβριο του 2006, η κόρη του και μοναδική κληρονόμος του, Ασημίνα (Μίνα) Παπαλουκά, δώρισε το σύνολο σχεδόν του έργου του στο Ίδρυμα Εικαστικών Τεχνών και Μουσικής Β. & Μ. Θεοχαράκη,του οποίου ο ιδρυτής είχε υπάρξει μαθητής του Παπαλουκά.
Το έργο του
Η επίσκεψή του και η διαμονή του στο Άγιο Όρος είχε μεγάλη επίδραση στο έργο του, τέτοια που ο ζωγράφος συνέχισε να δουλεύει αγιορείτικα τοπία για πολλά χρόνια κατόπιν. Εκτός από αγιογραφίες και τοπιογραφίες, ο Παπαλουκάς έφτιαξε και πορτρέτα, με πλέον χαρακτηριστικό Το παιδί με τις τιράντες (1925).
Η επίδραση του Παπαλουκά στους σύγχρονούς του και στους μεταγενέστερους Έλληνες ζωγράφους ήταν καταλυτική, αφού με το έργο του έδειξε πως μοντέρνα τέχνη και ελληνικότητα δεν είναι έννοιες ασύμβατες.
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Γενιά του ’30 Κατηγορία:Μέλη Εθνικού Μετσόβιου Πολυτεχνείου
Όσαβα
Κατά την Καναδική απογραφή του 2016, η Όσαβα είχε πληθυσμό 159.458 κατοίκων.
Κλίμα
Παρόμοιο με όλο το νότιο Οντάριο, η Όσαβα έχει υγρό ηπειρωτικό κλίμα (Κλιματική ταξινόμηση Κέππεν Dfb) με μέγιστες, αλλά όχι ακραίες, εποχιακές διαφορές θερμοκρασίας. Τα καλοκαίρια είναι γενικά ζεστά, ενώ οι χειμώνες είναι κρύοι, αλλά όχι ακραίοι κατά τα καναδικά πρότυπα. Η Όσαβα δέχεται μερικές από τις χαμηλότερες χιονοπτώσεις σε όλο το Οντάριο.
Εξωτερικοί σύνδεσμοι
Κατηγορία:Πόλεις του Οντάριο
Τουράν (μυθολογία)
μικρογραφία|320x320εσ Στην Ετρουσκική μυθολογία, η Τουράν είναι η θεότητα του έρωτα και της ζωτικότητας. Σε έργα τέχνης, συνήθως απεικονίζεται σαν μια νεαρή φτερωτή κοπέλα. Ιερά ζώα της Τουράν είναι τα περιστέρια κι οι μαύροι κύκνοι. Οι ακόλουθοί της ονομάζονται Λάσα, που σχετίζονται με τις Λάρες της ρωμαϊκής μυθολογίας.
Εξωτερικοί σύνδεσμοι
Κατηγορία:Ετρουσκική μυθολογία Κατηγορία:Θεότητες της αγάπης, του έρωτα και της λαγνείας
Κύριλλος Βλαδιμήροβιτς της Ρωσίας
Ο Κύριλλος Βλαδιμήροβιτς, ρωσικά Кирилл Владимирович (12 Οκτωβρίου 1876 - 12 Οκτωβρίου 1938) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.
Βιογραφία
Ήταν ο πρωτότοκος γιος του Βλαδίμηρου Αλεξάνδροβιτς μεγάλου δούκα της Ρωσίας και της Μαρίας, κόρης του Φρειδερίκου-Φραγκίσκου Β΄ δούκα του Μεκλεμβούργου-Σβερίν.
Γεννήθηκε στο ανάκτορο Τσάρσκογιε Σελό, Νότια της Πετρούπολης. Δευτερότοκος αδελφός του ήταν ο Αλέξανδρος Γ΄ Αυτοκράτορας της Ρωσίας. Ο Κύριλλος απεβίωσε το 1938 στο Νεϊγύ της Γαλλίας σε ηλικία 62 ετών και τάφηκε στο Φρήντχοφ αμ Γκλόκενμπερκ του Κόμπουργκ.
Οικογένεια
Νυμφεύτηκε το 1905 την εξαδέλφη του Βικτώρια-Μελίτα των Βέττιν, κόρη του Αλφρέδου δούκα της Σαξονίας-Κόμπουργκ & Γκότα και είχε τέκνα:
Αναφορές σε πηγές
Κατηγορία:Μεγάλοι Δούκες της Ρωσίας Κατηγορία:Οίκος του Σλέσβιχ-Χόλσταϊν-Γκόττορπ
Α.Μ.Σ. Βατανιακός Κατερίνης
Παραπομπές
Κατηγορία:Αθλητικοί σύλλογοι Πιερίας Κατηγορία:Ιδρύσεις αθλητικών συλλόγων το 1978 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1978
2287 Καλμυκία
Η Καλμυκία (Kalmykia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την ομώνυμη περιοχή, τη σημερινή Δημοκρατία της Καλμίκια.
Εξωτερικοί σύνδεσμοι
Καλμυκια
Βαθύτερα Σπήλαια της Ελλάδος
Ο κατάλογος με τα βαθύτερα σπήλαια της Ελλάδος συμπεριλαμβάνει τα βαθύτερα εξερευνημένα φυσικά σπήλαιοβάραθρα σύμφωνα με το μέγιστο βάθος που προκύπτει από την εκάστοτε χαρτογράφηση. Η τιμή του βάθους είναι η διαφορά από το υψηλότερο σημείο του σπηλαίου (συνήθως είσοδος) μέχρι το βαθύτερο προσβάσιμο σημείο.
Παραπομπές
Κατηγορία:Σπήλαια της Ελλάδας
Βλαδίμηρος Κυρίλλοβιτς της Ρωσίας
Ο Βλαδίμηρος Κυρίλλοβιτς, ρωσικά Влади́мир Кири́ллович (17 Αυγούστου 1917 - 21 Απριλίου 1992) από τον Οίκο του Σλέσβιχ-Χόλσταϊν-Γκόττορπ ήταν μέγας δούκας της Ρωσίας.
Βιογραφία
Ήταν ο μόνος γιος του Κυρίλλου Βλαδιμήροβιτς μεγάλου δούκα της Ρωσίας και της Βικτωρίας-Μελίτας των Βέττιν, κόρης του Αλφρέδου δούκα της Σαξονίας-Κόμπουργκ & Γκότα.
Γεννήθηκε στο Πόρβοο της Φινλανδίας. Μετά της Ρωσική Επανάσταση του 1918 ο πατέρας του (εξάδελφος του εκτελεσθέντος Νικολάου Β΄) διεκδίκησε τον τίτλο του αυτοκράτορα της Ρωσίας. Το 1938 απεβίωσε ο Κύριλλος και ο Βλαδίμηρος τον διαδέχθηκε στη διεκδίκηση.
Απεβίωσε το 1992 στο Μαϊάμι της Φλόριντα (ΗΠΑ) σε ηλικία 75 ετών.
Οικογένεια
Νυμφεύτηκε το 1948 τη Λεονίδα Γεωργίεβνα, κόρη του Γεωργίου Μπαγκρατιόν, και είχε τέκνο:
Εθνική Κουβέιτ (καλαθοσφαίριση γυναικών)
Η εθνική ομάδα καλαθοσφαίρισης γυναικών του Κουβέιτ αντιπροσωπεύει το Κουβέιτ στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης του Κουβέιτ (Kuwait Basketball Association).
Συμμετοχή σε διεθνείς διοργανώσεις
Μέχρι σήμερα το Κουβέιτ δεν έχει συμμετάσχει σε καμία μεγάλη διεθνή διοργάνωση.
Θεωρητικά διαθέτει δικαίωμα συμμετοχής στο Ασιατικό Πρωτάθλημα της FIBA Asia, καθώς και στο Πρωτάθλημα της GBA, θυγατρικής της FIBA Asia για την περιοχή του Κόλπου. Επίσης, το δικαίωμα συμμετοχής στους Ασιατικούς Αγώνες υπό τη σκέπη της Διεθνούς Ολυμπιακής Επιτροπής.
Πηγές
Κουβειτ Γυναικων
Ευθύμιος Καλεβράς
Ο Ευθύμιος Καλεβράς (Καταχάς Πιερίας, 1929 - Θεσσαλονίκη, 11 Δεκεμβρίου 2011 ) ήταν Έλληνας γλύπτης. Ήταν μέλος του Επιμελητηρίου Εικαστικών Τεχνών Ελλάδας, του Συλλόγου Ελλήνων Γλυπτών και Επίτιμο μέλος του Συλλόγου Καλλιτεχνών Εικαστικών Τεχνών Ν. Πιερίας. Ήταν παντρεμένος με την Παρέσα Καλεβρά (έως το 1996 που απεβίωσε) και αργότερα με τη Νίνα Καλεβρά. Είχε δύο κόρες, την Ηλέκτρα και την Αργυρώ, με την πρώτη του γυναίκα.
Σπουδές και έργο
Ήταν παιδί προσφύγων από τον Πόντο. Ακολούθησε σπουδές γλυπτικής και ήταν μαθητής του μεγάλου Απάρτη στην Ανωτάτη Σχολή Καλών Τεχνών στην Αθήνα. Ολοκλήρωσε τις σπουδές του το 1967 και άρχισε να συμμετέχει σε ατομικές και ομαδικές εκθέσεις από τη δεκαετία του ' 70. Παράλληλα, κέρδισε το πρώτο βραβείο σε πολλούς διαγωνισμούς γλυπτικής. Οι επιδράσεις του εκτός από τον Απάρτη συμπεριλαμβάνουν και μεγάλους καλλιτέχνες από το διεθνή χώρο, όπως ο Χένρι Μουρ και ο Ογκίστ Ροντέν.
Φιλοτέχνησε κατόπιν παραγγελίας πολλές προτομές και ανδριάντες, όπως αυτές του αρχαιολόγου Μανόλη Ανδρόνικου στη Θεσσαλονίκη και του αγωνιστή Νικολάου Κασομούλη.
Έργα του επίσης κοσμούν χώρους όπως το το μνημείο Εθνικής Αντίστασης του Δήμου Σταυρούπολης στη Θεσσαλονίκη και το Ηρώο Ποντίων στην Καλλιθέα. Η ποντιακή καταγωγή του διαφαίνεται στη συνεισφορά του σε ανάλογης ιστορικής αξίας έργα, όπως το Μνημείο Ολοκαυτώματος της Σάντας στην Παναγία Σουμελά και στο Μνημείο του Πόντιου Παπά και Δασκάλου, στη Θεσσαλονίκη. Πολλά γλυπτά του βρίσκονται σε ιδιωτικές συλλογές στην Ελλάδα και στις ΗΠΑ.
Επιλεγμένες εκθέσεις
Ατομικές
ταμιευτηρίου (1983)
Ομαδικές
Παραπομπές
Κατηγορία:Έλληνες γλύπτες
Σιλδεναφίλη
μικρογραφία|Η χημική δομή της σιλδεναφίλης. Η σιλδεναφίλη (αγγλ. Sildenafil) είναι δραστική χημική ουσία, που αναπτύχθηκε ως αναστολέας της φωσφοδιεστεράσης 5 (PDE5) και η οποία πωλείται ως φάρμακο με την ονομασία Viagra, μεταξύ άλλων, κυρίως για τη θεραπεία της στυτικής δυσλειτουργίας, καθώς επίσης και της πνευμονικής αρτηριακής υπέρτασης. Δεν είναι ξεκάθαρο εάν είναι αποτελεσματικό στην αντιμετώπιση της σεξουαλικής δυσλειτουργίας στις γυναίκες. Λαμβάνεται από το στόμα ή με ενδοφλέβια ένεση σε φλέβα. Η έναρξη είναι συνήθως εντός 20 λεπτών και διαρκεί περίπου 2 ώρες. Η ανακάλυψή της έγινε στην Ουαλία με εντελώς τυχαίο τρόπο.
Φαρμακολογική δράση
Το φάρμακο αποκαθιστά την κανονική αντίδραση στη σεξουαλική διέγερση. Ο φυσιολογικός μηχανισμός, που εξασφαλίζει στύση, είναι αδύνατος χωρίς απομόνωση του μονοξειδίου του αζώτου στα σηραγγώδη σώματα κατά τη διάρκεια της σεξουαλικής διέγερσης. Το ΝΟ ενεργοποιεί ένα ειδικό ένζυμο που ονομάζεται γουανυλική κυκλάση, με αποτέλεσμα την αύξηση του επιπέδου της cGMP (κυκλικής μονοφωσφορικής γουανοσίνης), χαλάρωση των μυών του σηραγγώδους σώματος και αύξηση της ροής αίματος στα γεννητικά όργανα. Το βιάγκρα περιέχει την δραστική ουσία Σιλδεναφίλη – ένας ισχυρός εκλεκτικός αναστολέας της PDE5 (φωσφοδιεστεράσης τύπου 5), η οποία είναι υπεύθυνη για την διάσπαση της cGMP στα σηραγγώδη σώμα. Το φάρμακο δρα στα αγγεία του πέους, προκαλώντας την στύση. Στα αξιοσημείωτα, ότι η σιλδεναφίλη δεν χαλαρώνει τα σηραγγώδη σώματα άμεσα, αλλά χρησιμοποιεί την χαλαρωτική λειτουργία του οξειδίου του αζώτου. Είναι γνωστό ότι για μια χρήσιμη φαρμακολογική δράση του φαρμάκου είναι απαραίτητη η σεξουαλική διέγερση.
Το φάρμακο είναι καλά ανεκτό σε υγιείς εθελοντές, στην περίπτωση λήψης εφάπαξ δόσης και η ποσότητα να μην υπερβαίνει τα 100 mg, δεν προκάλεσε κλινικά σημαντικές ανωμαλίες.
Δοσολογία και τρόπος χορήγησης
Τα δισκία πρέπει να λαμβάνονται από το στόμα περίπου μια ώρα πριν από την προγραμματισμένη σεξουαλική πράξη. Η βέλτιστη εφάπαξ δόση για ενήλικες είναι 50mg μία φορά την ημέρα. Λαμβάνοντας υπόψη την ατομική ανεκτικότητα και την αποτελεσματικότητα του φαρμάκου, η δόση μπορεί να μειωθεί έως 25mg ή να αυξηθεί έως 100mg. Η μέγιστη εφάπαξ δόση είναι 100mg ανά ημέρα.
Δεν απαιτείται η αλλαγή της πρότυπης δοσολογίας στους ηλικιωμένους.
Εγκυμοσύνη
Αυτό το φάρμακο δεν ενδείκνυται για γυναίκες. Διεξήχθησαν πειράματα αναπαραγωγής σε κουνέλια και αρουραίους, οι μελέτες δεν αποκάλυψαν τερατογόνο δράση του Βιάγκρα. Το έμβρυο αναπτύχτηκε χωρίς παρεκκλίσεις και ανωμαλίες. Επίσης διερευνήθηκε η μορφολογία και η δραστηριότητα των σπερματοζωαρίων σε εθελοντές σε εφάπαξ δόση. Δεν διαπιστώθηκαν ανωμαλίες.
Συνθήκες αποθήκευσης
Το Βιάγκρα θα πρέπει να αποθηκεύεται σε ξηρό μέρος, απρόσιτο για τα παιδιά σε θερμοκρασία που δεν υπερβαίνει τους +30 βαθμούς. Διάρκεια ζωής του είναι 2 χρόνια.
Προκριματικά Ευρωπαϊκού Πρωταθλήματος 2008
μικρογραφία|Φωτογραφία από τον αγώνα της Αγγλίας με την Εσθονία για την προκριματική φάση στις 13 Οκτωβρίου 2007. Η προκριματική φάση για το Ευρωπαϊκό Πρωτάθλημα Ποδοσφαίρου 2008 διεξήχθη από τις 16 Αυγούστου 2006 ως τις 24 Νοεμβρίου 2007. Πήραν μέρος 50 χώρες μέλη της UEFA, από τις 52 συνολικά, οι οποίες διεκδίκησαν 14 θέσεις για την τελική φάση. Για πρώτη φορά πήρε μέρος σε προκριματική φάση Euro το Καζακστάν, το οποίο ήταν μέλος της της ασιατικής ομοσπονδίας AFC και προσχώρησε στην ΟΥΕΦΑ το 2002. Επίσης για πρώτη φορά μετείχε ανεξάρτητα η Σερβία ως διάδοχο κράτος της Σερβίας και Μαυροβουνίου. Η Ποδοσφαιρική Ομοσπονδία του Μαυροβουνίου δεν πρόλαβε να επικυρώσει εγκαίρως τη συμμετοχή της στη FIFA και θα πάρει μέρος στις μελλοντικές διοργανώσεις. Η Αυστρία και η Ελβετία δεν πήραν μέρος στην προκριματική φάση, καθώς ως διοργανώτριες της τελικής φάσης προκρίνονται αυτόματα.
Σύστημα διεξαγωγής
Για την προκριματική φάση οι 50 ομάδες κατανεμήθηκαν σε 7 ομίλους. Ο κάθε όμιλος είχε εφτά ομάδες εκτός από τον πρώτο που είχε οκτώ. Κάθε ομάδα αγωνίστηκε εναντίον όλων των άλλων ομάδων του ομίλου της, μια φορά στην έδρα της και μια φορά στην έδρα του αντιπάλου της. Έγιναν έτσι συνολικά 308 αγώνες. Την πρόκριση κέρδισαν οι δύο πρώτες ομάδες κάθε ομίλου, δηλαδή συνολικά δεκατέσσερις που μαζί με τις δύο διοργανώτριες συμπλήρωσαν τις 16 της τελικής φάσης. Κατ' αυτό τον τρόπο δεν υπήρχε ανάγκη για αγώνες μπαράζ. Η κατάταξη στους ομίλους γίνεται με βάση τους βαθμούς που συγκέντρωσε η κάθε ομάδα (3 για νίκη, 1 για ισοπαλία, κανέναν για ήττα). Σε περίπτωση ισοβαθμίας μεταξύ δύο ή περισσότερων ομάδων η κατάταξη καθορίζεται με βάση τα εξής κριτήρια κατά σειρά:
Αν και μετά την εφαρμογή αυτών των κριτηρίων προκύπτει ισοβαθμία τότε γίνεται κλήρωση.
Κλήρωση
Η κλήρωση για τους ομίλους έγινε στις 27 Ιανουαρίου 2006 στο Μοντρέ. Για να εξασφαλιστεί η ομοιόμορφη κατανομή των ομάδων σε ομίλους οι ομάδες εντάχθηκαν σε γκρουπ δυναμικότητας με βάση τα αποτελέσματά τους στην τελική φάση του Euro 2004 και της προκριματικής φάσης για το Μουντιάλ 2006. Η Ελλάδα τοποθετήθηκε αυτόματα στο πρώτο γκρουπ δυναμικότητας ως πρωταθλήτρια το 2004.
Απ' αυτά τα γκρουπ προέκυψαν οι όμιλοι με κλήρωση και με την προϋπόθεση σε κάθε όμιλο να υπάρχει μια ομάδα από κάθε γκρουπ δυναμικότητας.
Όμιλος Α'
Η Πορτογαλία ήταν το φαβορί του ομίλου, αλλά τελικά προκρίθηκε ως δεύτερη πίσω από την πολύ δυνατή Πολωνία. Η Φινλανδία διεκδικούσε τη δεύτερη θέση μέχρι και το τελευταίο παιχνίδι, όταν και χρειαζόταν νίκη επί της Πορτογαλίας για να προκριθεί, αλλά το παιχνίδι έληξε ισόπαλο 0-0. Η Σερβία τερμάτισε τρίτη και δεν κατάφερε να επαναλάβει της επιτυχία της πρόκρισης στο Μουντιάλ 2006. Οι δύο αγώνες μεταξύ Αρμενίας και Αζερμπαϊτζάν ακυρώθηκαν από την ΟΥΕΦΑ (χωρίς να δοθούν βαθμοί) λόγω της διαμάχης των δύο χωρών για την περιοχή του Ναγκόρνο-Καραμπάχ.
Όμιλος Β'
Από τον πολύ δυνατό όμιλο τελικά προκρίθηκαν οι δύο φιναλίστ του Μουντιάλ 2006, Ιταλία και Γαλλία. Τρίτη τερμάτισε η Σκωτία, η οποία αν και κέρδισε δύο φορές τη Γαλλία έχασε την πρόκριση μετά από δύο ήττες στα δύο τελευταία παιχνίδια (από Γεωργία και Ιταλία). Επίσης αποκλείστηκε και η Ουκρανία, αν και στο Μουντιάλ του 2006 είχε καταφέρει να φτάσει ως τα προημιτελικά.
Όμιλος Γ'
Η κάτοχος του τροπαίου Ελλάδα τερμάτισε πρώτη συγκεντρώνοντας τους περισσότερους βαθμούς από κάθε άλλη ομάδα στην προκριματική φάση. Τη δεύτερη θέση διεκδίκησαν μέχρι τέλους η Τουρκία και η Νορβηγία. Στον κρίσιμο αγώνα της προτελευταίας αγωνιστικής η Τουρκία κέρδισε τη Νορβηγία στο Όσλο και μετά από ακόμα μία νίκη εναντίον της Βοσνίας και Ερζεγοβίνης εξασφάλισε την πρόκριση.
Όμιλος Δ'
Από τον όμιλο προκρίθηκαν εύκολα η Τσεχία και η Γερμανία. Η Γερμανία ξεκίνησε πολύ δυνατά και ήταν η πρώτη ομάδα από όλους τους ομίλους που εξασφάλισε μαθηματικά την πρόκρισή της στην τελική φάση. Στη συνέχεια όμως έχασε από τη Τσεχία και έφερε ισοπαλία με την Ουαλία με αποτέλεσμα να τερματίσει δεύτερη.
Όμιλος Ε'
Στον πέμπτο όμιλο μεγάλη έκπληξη ήταν ο αποκλεισμός της Αγγλίας, που έμεινε εκτός μεγάλης διοργάνωσης για πρώτη φορά μετά από 14 χρόνια. Την πρόκριση διεκδίκησαν με αξιώσεις τέσσερις ομάδες: Κροατία, Ρωσία, Αγγλία και Ισραήλ. Στην προτελευταία αγωνιστική το Ισραήλ κέρδισε τη Ρωσία δίνοντας τη δυνατότητα στην Αγγλία να κερδίσει την πρόκριση στο τελευταίο εντός έδρας παιχνίδι εναντίον της Κροατίας. Η Κροατία όμως κέρδισε την Αγγλία στο ανακαινισμένο Γουέμπλεϊ και την άφησε εκτός τελικής φάσης. Η κακή πορεία της Αγγλίας πήρε μεγάλη δημοσιότητα από την αρχή της προκριματικής φάσης, τόσο λόγω των κακών αποτελεσμάτων όσο και της απόφασης του προπονητή Στιβ ΜακΚλάρεν να μην καλέσει το αστέρι της ομάδας Ντέιβιντ Μπέκαμ (απόφαση που στη συνέχεια ανακάλεσε). Μετά την αποτυχία η αγγλική ποδοσφαιρική ομοσπονδία αντικατέστησε τον ΜακΚλάρεν με τον Ιταλό προπονητή Φάμπιο Καπέλλο.
Όμιλος ΣΤ'
Στον όμιλο μετείχαν τέσσερις ομάδες με συμμετοχή στην τελική φάση του Euro 2004: Ισπανία, Σουηδία, Δανία και Λετονία. Την πρόκριση εξασφάλισαν Ισπανία και Σουηδία, επιβεβαιώνοντας τα προγνωστικά. Έκπληξη ήταν η τρίτη θέση της Βόρειας Ιρλανδίας, που μαζί με τη Σκωτία και την Αγγλία ήταν η τρίτη ομάδα του Ηνωμένου Βασιλείου που τερμάτισε τρίτη στον όμιλό της, χωρίς καμία να καταφέρει να προκριθεί. Ο αγώνας Δανία - Σουηδία διεκόπη όταν ένας οπαδός εισέβαλε στον αγωνιστικό χώρο και επιτέθηκε στο διαιτητή. Ήταν ισόπαλο 3-3 αλλά τελικά κατοχυρώθηκε 0-3 υπέρ της Σουηδίας.
Όμιλος Ζ'
Από τον όμιλο προκρίθηκαν η Ρουμανία και η Ολλανδία. Τρίτη τερμάτισε η Βουλγαρία, ενώ οι υπόλοιπες ομάδες έμειναν πολύ πίσω. Το Λουξεμβούργο πέτυχε την πρώτη του νίκη από το 1995 εναντίον της Λευκορωσίας.
Πηγές
Κατηγορία:Ευρωπαϊκό Πρωτάθλημα Ποδοσφαίρου 2008
Φλαβιανός Α΄ Αντιοχείας
Ο Φλαβιανός Α΄ (320 – Φεβρουάριος 404) ήταν Πατριάρχης Αντιοχείας την περίοδο 381-404. Από πρεσβύτερος ακόμη είχε διακριθεί ιδιαίτερα στον αγώνα κατά του Αρειανισμού και μαζί με τον Διόδωρο τον αργότερα επίσκοπο Ταρσού, ανέλαβαν τη διοίκηση της Εκκλησίας της Αντιοχείας, όταν εξορίσθηκε ο Μελέτιος Α΄ Αντιοχείας.
Μετά τον θάνατο του Μελετίου στη Β΄ Οικουμενική Σύνοδο (381) ο Φλαβιανός προτάθηκε από τον πανίσχυρο τότε Διόδωρο της Ταρσού ως αρχιεπίσκοπος Αντιοχείας παρά την αντίθετη γνώμη του Γρηγορίου του Θεολόγου που προωθούσε τον Παυλίνο. Ο Φλαβιανός αναλαμβάνοντας αρχιεπίσκοπος και σ΄όλη την περίοδο της αρχιερατείας του ενίσχυσε το κύρος της Εκκλησίας του παρά την εναντίον του πολεμική των Εβραίων της πόλης του. Στη καταστροφή που συνέβη, των ανδριάντων του Αυτοκράτορα Θεοδοσίου Α΄, ο Φλαβιανός ασκώντας προσωπική επιρροή έπεισε τον Αυτοκράτορα να μη προβεί σε τιμωρία των Αντιοχειανών.
Αλλά και στους αγώνες του εναντίον των αιρετικών Απολλιναριστών και των Μεσαλιανών (για την αντιμετώπισή τους συγκάλεσε σύνοδο το 390), και σε όλο το ποιμαντορικό του έργο, σπουδαιότερος συμπαραστάτης του ήταν ο Ιωάννης ο Χρυσόστομος, ο οποίος όταν ανέλαβε Πατριάρχης Κωνσταντινούπολης διευκόλυνε την αναγνώριση του Φλαβιανού και από τον Πάπα της Ρώμης Σιρίκιο το 399.
Συγγραφικό έργο
Δεν φαίνεται να ασχολήθηκε συστηματικά με τη συγγραφή λόγω της απορρόφησής του από τα ποιμαντικά καθήκοντα. Αν και κήρυττε συχνα στο εκκλησίασμα, επειδή υπήρχαν άλλοι ικανότεροι αυτού εκκλησιαστικοί ρήτορες τα κηρύγματά του δεν καταγράφηκαν από στενογράφους. Σώζονται ελάχιστα έργα του:
Πηγές
Κατηγορία:Πατριάρχες Αντιοχείας Κατηγορία:Βυζαντινοί του 4ου αιώνα Κατηγορία:Βυζαντινοί του 5ου αιώνα Κατηγορία:Επίσκοποι του 4ου αιώνα Κατηγορία:Επίσκοποι του 5ου αιώνα
Κασσιτεράνιο
Το κασσιτεράνιο ή σταννάνιο (αγγλικά: stannane), είναι ανόργανη δυαδική χημική ένωση, με μοριακό τύπο SnH4. Το χημικά καθαρό κασσιτεράνιο, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι άχρωμο αέριο. Το κασσιτεράνιο διασπάται αργά σε θερμοκρασία δωματίου (20 °C), δίνοντας μεταλλικό κασσίτερο και υδρογόνο. Αναφλέγεται με την επαφή του με τον αέρα.
Το κασσιτεράνιο είναι πολύ τοξικό ανόργανο μεταλλικό υδρίδιο. Το κασσιτεράνιο είναι το κασσιτερούχο ανάλογο του μεθανίου. Εκτός από το «μητρικό» κασσιτεράνιο, ο όρος επεκτείνεται και σε μια σειρά ανόργανων και οργανικών «θυγατρικών» ή «υποκατεστημένων» κασσιτερανίων, με γενικό τύπο SnxRy όπου τα όχι απαραίτητα ίδια R μπορεί να είναι υδρογόνο, αλογόνο ή μονοσθενείς ρίζες, ενώ δύο ή τρία R μαζί μπορεί να παριστάνουν δισθενείς ή και τρισθενείς ρίζες, σχηματίζοντας έτσι πιθανώς ετεροκυκλικά κασσιτεράνια. Ένα αξιοσημείωτο παράδειγμα θυγατρικού κασσιτεράνιου είναι το μεθυλοκασσιτεράνιο (CH3SnH3). Τα θυγατρικά κασσιτεράνια είναι επίσης τοξικά και αναγωγικά σώματα, όπως και η μητρική ένωση.
Χαρακτηριστικά
Η θερμοκρασία βρασμού του κασσιτερανίου, υπό κανονική πίεση (1 atm), είναι -52°C. Ο κασσίτερος έχει χαμηλότερη ηλεκτραρνητικότητα σε σύγκριση με το υδρογόνο. Συγκεκριμένα, οι ηλεκτραρνητικότητες κατά Pauling των δύο χημικών στοιχείων είναι 1,96 και 2,20, αντιστοίχως. Γι' αυτό, στο κασσιτεράνιο ο κασσίτερος έχει αριθμό οξείδωσης +4 και το υδρογόνο -1.
Παραγωγή
1. Το κασσιτεράνιο μπορεί να παραχθεί με αναγωγή τετραχλωριούχου κασσιτέρου (SnCl4) από λιθιοαργιλιοϋδρίδιο (LiAlH4) :
2. Το κασσιτεράνιο μπορεί, επίσης, να παραχθεί με αναγωγή διχλωριούχου κασσιτέρου (SnCl2) με «υδρογόνο εν τω γεννάσθαι», δηλαδή μέταλλο + οξύ. Για παράδειγμα:
3. Το κασσιτεράνιο μπορεί, ακόμη, να παραχθεί με επίδραση υδροχλώριου (HCl) σε κασσιτερούχο μαγνήσιο (Mg2Sn):
Χημικές ιδιότητες
Δεν δείχνει ούτε όξινες ούτε βασικές ιδιότητες, αλλά όταν επιδράται με ένα αλογόνο γίνεται ισχυρή έκρηξη και όλα τα άτομα υδρογόνου του αντικαθίστανται από άτομα αλογόνου:
Το κασσιτεράνιο είναι θερμοδυναμικά ασταθές υπό κανονικές συνθήκες και σταδιακά διασπάται, σχηματίζοντας κάτοπτρο κασσιτέρου: